Mona Fagerås

Mona Lill Fagerås (født 9. januar 1972) er en norsk lærer og politiker (SV). Hun ble i 2015 fylkesråd for næring i Nordland. I stortingsvalget 2017 var hun SVs førstekandidat i Nordland. og ble valgt inn for perioden 2017–2021.

Mona Fagerås er fra Vestvågøy i Lofoten. Hun er utdannet lærer fra Høgskolen i Tromsø, og har også studert sosiologi ved Universitetet i Tromsø. Siden 1996 har hun arbeidet som lærer ved flere skoler, og blant annet vært rektor ved Buksnes og Opdøl skole.

Fagerås har vært medlem av kommunestyret i Vestvågøy kommune siden 2003, siden 2011 også av formannskapet. I 2014 ble hun valgt til nestleder i Nordland SV.

Etter kommunestyre- og fylkestingsvalget 2015 inngikk SV samarbeid med Ap, KrF og SP i Nordland, og Fagerås gikk inn i fylkesregjeringen som fylkesråd for næring og regional utvikling.

Referanser

Eksterne lenker 
 
 

Fylkesråder i Nordland
SV-politikere i Nordland
Lokalpolitikere i Vestvågøy
Norske pedagoger
Stortingsrepresentanter 2017–2021
Stortingsrepresentanter 2021–2025
Stortingsrepresentanter fra SV
Stortingsrepresentanter for Nordland
Personer fra Harstad kommune
Personer fra Vestvågøy kommune